***Gyáli Települési Értéktár Bizottság***

2360 Gyál, Kőrösi út 112-114.

Szám:2873/2018.

**J E GY Z Ő K Ö NY V**

**Készült: A *Gyáli Települési Értéktár Bizottság 2018. október 18. napján megtartott nyílt üléséről.***

**Jelen voltak: A mellékelt jelenléti ív alapján.**

**1. napirendi pont (Elnök megnyitója, vendégek köszöntése, napirend ismertetése)**

**Juhász Ida**köszöntötte a megjelenteket, megállapította, hogy a bizottság 8 megjelent tagjával határozatképes. Az ülés jegyzőkönyvvezetőjének Tóth Reginát javasolta, majd az ülés napirendi pontjait ismertette.

Hozzászólás nem lévén a jegyzőkönyvvezető személyére tett javaslatot és a napirendi pontok elfogadását szavazásra bocsátotta.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**12/2018.(X.18.) sz. Gyáli TÉB határozat**

Gyáli Települési Értéktár Bizottság a 2018. október 18-ai ülés jegyzőkönyvezetőjének Tóth Reginát választja.

**Határidő**: azonnal

**Felelős**: a bizottság elnöke

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**13/2018.(X.18.) sz. Gyáli TÉB határozat**

Gyáli Települési Értéktár Bizottság az alábbiak szerint fogadja el a 2018. október 18-ai ülésének napirendjét

1. A napirendi pontok és a jegyzőkönyvvezető személyének elfogadásáról, nyílt szavazás
2. Beszámoló a 2018.06.14-én Megyei Értéktárba való 2 db Területi Érték továbbításáról, és az elért eredményekről.
3. Az előző értekezleten vállalt értékekről ismertető felolvasása, illetve szavazás a helyi értéktárba való bekerülésről. (leírások mellékelve)
4. A következő értekezletre javasolt értékek dokumentumainak elkészítése, önkéntes vállalása.
5. Aktualitások, egyebek.

**Határidő**: azonnal

**Felelős**: a bizottság elnöke

**2. napirendi pont (Beszámoló a 2018.06.14-én Megyei Értéktárba való 2 db Területi Érték továbbításáról, és az elért eredményekről)**

**Juhász Ida** elmondta, hogy Solymári Béla szakmai életútját, élettapasztalatát és közösségi tevékenységét illetve a Jálics család szőlőkultúráját június 14-én továbbította a Megyei Értéktárba. Megköszönte Karikás Pál segítségét az előkészítésben. Szeptember elején visszacsatolásként az a válasz érkezett a Megyei Értéktár Bizottságától, hogy Solymári Béla életútja nem terjed ki Gyál határain túlra. A Jálics család szőlőkultúrája pedig véleményük szerint némi kiegészítéssel bekerülhet a Megyei Értéktárba. Úgy gondolja, hogy az eddigi 7 db területi értéket tekintve szép eredménynek mutatkozik, ha már ilyen jelentőségteljes helyet foglalhat el a Jálics család szőlőkultúrája. Beszámolt arról, hogy májusban az Arany János Közösségi Házban megrendezésre került vándorkiállításon örömmel töltötte el az, hogy a Települési Értéktár Bizottság tagjai is jelen voltak. A kiállítás rendkívül színvonalas volt, kiemelte a zeneiskola tanulóinak műsorát, továbbá a szavaló, verset mondó diákok előadását.

**Hefler Gábor** megkérte Juhász Idát, hogy a Jálics család szőlőkultúrájáról készült írásos beszámolót juttassa el részére, mivel ő nagyon jó kapcsolatot ápol a Jálics családdal, biztos benne, hogy megtisztelné őket az átadása.

**Juhász Ida** hozzátette, hogy szívesen továbbítja a beszámolót, illetve a város honlapján, a gyal.hu oldalon már megtalálható az összes területi érték, mellékelve a fényképekkel, leírásokkal. Ezen kívül az általa elkészített első félévi beszámoló az eddigi tevékenységeikről szintén felkerült a honlapra.

Egyéb hozzászólás, megjegyzés nem lévén szavazásra tette fel a beszámoló elfogadását.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**14/2018.(X.18.) sz. Gyáli TÉB határozat**

Gyáli Települési Értéktár Bizottság elfogadja a 2018.06.14-én Megyei Értéktárba való 2 db Területi Érték továbbításáról és az elért eredményekről szóló beszámolót.

**Határidő**: azonnal

**Felelős**: a bizottság elnöke

**3. napirendi pont (Az előző értekezleten vállalt értékekről ismertető felolvasása, illetve szavazás a helyi értéktárba való bekerülésről. (leírások mellékelve))**

**Juhász Ida** beszámolt a Gyáli Tűzmadarak Mazsorett Csoport kimagasló sport teljesítményéről, kitartó munkájáról, amely révén már Európa szintű eredményeket is értek el, ezért úgy gondolja, hogy nem csupán a Területi értéktárban lenne méltó helyük, hanem a Megyei Értéktárba való bekerülést is kétséget kizáróan megérdemli a csapat. Személyesen vezetőjükhöz, Kőrösi-Nyíri Dórához fordult az eddigi munkájuk részletes leírása, bemutatása miatt, mely **a jegyzőkönyv 1. sz. mellékletében található.**

Egyéb megjegyzés nem lévén szavazásra bocsátotta a javaslatot.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**15/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy a Gyáli Tűzmadarak Mazsorett Csoport munkásságát a Pest Megyei Értéktárba történő felvétele céljából felterjeszti, és ehhez kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő:** azonnal

**Felelős:** a bizottság elnöke

**Kovalik Józsefné** javasolja a „Gyáli Képzőművészek Egyesülete – Téli Tárlat” nemzeti értéket a helyi értéktárba. Fegyó Béla festőművész úrtól kapott támogató nyilatkozatot. Beszámolójában ismertette az érték egyedi jellemzőit, történeteit, mely **a jegyzőkönyv 2. sz. mellékletében olvasható.**

**Juhász Ida** egyéb hozzászólás nem lévén szavazásra bocsátotta a javaslatot.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**16/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy a „Gyáli Képzőművészek Egyesülete – Téli Tárlat” nemzeti értéket a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Karikás Pál** röviden bemutatta a Gyáli Ipartestület történetét, amely **a jegyzőkönyv 3. sz. melléklete.** Javasolta az Ipartestület helyi értéktárba történő felvételét.

**Juhász Ida** kiegészítette a Karikás Pál által elmondottakat azzal, hogy tisztában van vele, hogy az iskolákban milyen fontos szerepet töltött be az ipartestület, különösképp a pályaválasztásnál, hiszen a 8. osztályos általános iskolák gyermekek számára értékes ismertetőt adott. Továbbá a Tehetséges Gyermekek gála műsorán, és a szakmai napok megrendezése alkalmával is mindig segítséget nyújtott, tehát az ifjúság körében is nagy népszerűségnek örvendett. Elmondta, hogy a támogató nyilatkozatot Erős József alpolgármester úr, illetve Orosz András, a Megépítelek Kft. ügyvezetője is a rendelkezésükre bocsátotta.

A fenti javaslatot más hozzászólás nem lévén szavazásra bocsátotta.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**17/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy a Gyáli Ipartestületet a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Juhász Ida** a továbbiakban bemutatta a Kovács István Pál Dalkör Egyesületet, akik nem csupán a magyar hagyományokat ismertetik fellépéseiken, hanem a Gyáli közösség és a határon túli magyarság összetartozását is képviselik. Tevékenységeikről, céljaikról, eredményeikről a részletes beszámoló **a jegyzőkönyv 4. sz. mellékletében található.** Javasolta a Kovács István Pál Dalkör Egyesület helyi értéktárba való felvételét, majd az elhangzott javaslatot szavazásra bocsátotta.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**18/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt. hogy a Kovács István Pál Dalkör Egyesületet a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Juhász Ida** beszámolt továbbá a Gyál Városi Fúvószenekar művészeti tevékenységeiről, illetve javasolta felvételét a helyi értéktárba. Véleménye szerint a már említett Kovács István Pál Dalkör Egyesület és a Gyál Városi Fúvószenekar egyaránt a város színfoltjai közé tartoznak, és olyan múlttal rendelkeznek, amely maradandó értékként marad fenn a jövő generációi számára is.

A fúvószenekar rövid ismertetése **a jegyzőkönyv 5. sz. mellékletében található.**

**Hefler Gábor** hozzátette, hogy nagyra értékeli, hogy Gyál városában a zenének hagyománya van, és ezt megteremteni is rendkívüli eredménynek minősül.

**Méhész Árpádné** felvetette, hogy a Gyáli Fúvószenekar méltán megérdemli a Megyei Értéktárba való bekerülést.

**Juhász Ida** egyetért Méhész Árpádné meglátásával, így más hozzászólás, megjegyzés nem lévén szavazásra bocsátotta Méhész Árpádné javaslatát.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**19/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy a Gyál Városi Fúvószenekart a Pest Megyei Értéktárba történő felvétele céljából felterjeszti, és ehhez kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Méhész Árpádné** röviden bemutatta a Pörög a Gyáli Szoknya Egyesület munkásságát, mely **a jegyzőkönyv 6. sz. mellékletében olvasható.** Két támogató nyilatkozatot is kapott, az egyiket az Arany János Közösségi Ház és Városi Könyvtár intézményvezető urától, a másikat pedig a Forgatós Kamara Néptáncegyüttes elnökétől, Pintér Andrástól. Javasolta a helyi értéktárba történő felvételét.

**Juhász Ida** hozzászólás nem lévén szavazásra bocsátotta a javaslatot.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**20/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy Pörög a Gyáli Szoknya Egyesületet a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Dókáné Bodor Magdolna** ismertette a Kaleidoszkóp Iskolaújság történetét, melyen ő maga is 22 évig dolgozott szívvel-lélekkel. Az 1978-as évtől kezdődően a terjedelmes beszámoló **a jegyzőkönyv 7. sz. mellékletében található.**

**Juhász Ida** elmondta, hogy a Kaleidoszkóp Iskolaújság pályafutásával, eredményeivel, szintén megállhatná a helyét a Megyei Értéktárban.

**dr. Nagy Erika** hozzátette, hogy mindenképp érdemes lenne megpróbálni az Iskolaújság felvételét a Megyei Értéktárba. A gyermekek, akik az újság megírásával, szerkesztésével foglalkoztak biztosan egy életre szóló élményt szereztek általa, hiszen a mindennapokban is motivációt nyújtott nekik.

**Juhász Ida** az elhangzottak alapján szavazásra tette fel a javaslatot.

Gyáli Települési Értéktár Bizottság - 8 igen – 0 nem szavazattal – 0 tartózkodással az alábbi határozatot hozta:

**21/2018.(X.18.) sz. Gyáli TÉB határozat**

A Gyáli Települési Értéktár Bizottság úgy dönt, hogy a Kaleidoszkóp Iskolaújságot a Pest Megyei Értéktárba történő felvétele céljából felterjeszti, és ehhez kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**4. napirendi pont (A következő értekezletre javasolt értékek dokumentumainak elkészítése, önkéntes vállalása)**

* **Nagy Árpád munkásságáról az adatlap kitöltését Hefler Gábor vállalta**
* **Orosz László egy, a leginkább Gyálhoz köthető festménye vonatkozásában tölti ki az adatlapot**
* **Méhész Árpádné szeretné a Verset írunk pályázat által összegyűjtött nyertes versekből a 3 részes versgyűjteményre vonatkozóan kitölteni az adatlapot**

**5. napirendi pont (Aktualitások, egyebek)**

**Juhász Ida** elmondta, hogy szeretne összeállítani egy kérdőívet a lakosság számára, amelyeket kihelyeznének az intézményekbe, és általuk felmérhetik a Gyál Város értékeire vonatkozó ötleteket, javaslatokat. A tervezett állandó fotókiállítás helyszínével kapcsolatban az ideális helyszín birtokba vételéhez szeretné majd kérni Alpolgármester úr és Polgármester úr segítségét. A jövőben pályázatokat is indítanak majd, illetve Gyál Város testvérvárosával, Kibéddel is szeretnének majd együttműködni, a két város értékeit összevonni, és egy úgynevezett közös Fesztivált szervezni, akár egy pályázat keretein belül.

Egyéb napirendi pont nem lévén megköszönte a részvételt és az ülést bezárta.

A jelen ülésről digitális hangfelvétel készült.

K.m.f.

**Juhász Ida**

**TÉB elnök**

A jegyzőkönyv hiteléül:

Gyál, 2018. október 31.

Kovalik Józsefné

TÉB tagja